Oo, hindi ako militar, at pinapatay ng kagulangan ang kaunting sulak ng aking dugo; ngunit gaya rin naman ng pangyayari na ipagugutay ko ang aking katawan sa pagtatanggol sa katibayan ng Espana na laban sa isang mananalakay na taga ibang lupa laban sa mga walang katwirang paggalaw ng kaniyang mga lalawigan, gayon din namang pinatutunayan ko sa inyo na makikipiling ako sa mga pilipinong sinisiil, sapagkat nasa ko pa ang mamatay nang dahil sa mga niyuyurakang karapatan, ng sangkatauhan, kay sa magtagumpay sa piling ng mga hangaring ikagagaling ng isang bansa, kahit na ang bansang itoy may pangalang kagaya ng pangalan ng Espana!